Home -- Aymara -- Perform a PLAY -- 010 (A Christmas quiz)
10. Navidad concursoru uñstam
Jichhurojja Navidad concurso satäquisa ucaw utjani.
Wawa aru: “…¡Yatiquirista take arusjjatañanaca!”
Ucrac nayajj munirista.
Navidadajja mä uruyasiña fiestawa. Tatit Jesucriston urupawa. Sapa maranacawa take jakenacajja aca mundpachana aca fiesta lurapjje. Nayas uqhamaraqui. Khespiyiri nacitapatjja cusisitatwa. 2.000 mara nayrasti, Cunapachatï Jesusajj nacitaynajja mä angelawa chica aruma alajj pachata jutäna. “Jan ajjsarapjjamti”, uqhamwa ovejanaca uñjapcäna awatirinacarojja säna. “Suma yatiyäwi apanta. C’uchisipjjam, Khespiyiriwa jichhürojja jumanacataqui naciwayi. Jesucristowa, Tatitu qhititejja David marcapana naciwayi. Wawarojja uñjapjjatawa. Isinacampi q’irt’atäsquiwa, uqhamaraqui mä uywa uyuncascaraquiwa.”
Ucspachawa walja angelanacawa uñstäna. Diosaruwa jach’anchasina k’ochupjjäna, cuna laycutejja Khespiyiriwa nacitayna.
Diosajja wal jakenacarojja munasi. ¡Jumarusa munasiractamwa!
Jichajja concurso navideñojja kalltaniwa. ¿Waquichatätati?
Sapa jisct’ataquejja pä respuesta churäma. Mayajja chekawa, ucja anont’añamawa.
¿Kalltsnatï?
1. ¿Cauqhansa Jesusajj naciwayi?
¿Belén ucana jan ucajj Cairo ucancha?
2. ¿Cuna sutinïnsa Jesusan taycapajja?
¿Sara jan ucajj María?
3. ¿Cuna oficionïnsa José jupajja?
¿Electricista jan ucajj carpintero?
4. ¿Qhitinacarusa angelajj aca mundo Khespiyirijja nazjjew sänjja?
¿Awatirinacayu jan ucajj Herodes juparu?
Puspach respuestanaca apayanepjjetasmawa.
Janiw armasïtati sutim uchaña uqhamaraqui kaukha maranïtasa. Ucatjja kellkanepjjämawa.
Wawa aru: “¡Walipuniwa, nayajj ucanctwa!”
May säma: Biblianïstajja, Jesusan nacïwipa Lucas evangelio paya capítulonwa leyt’asma, uqhamaraqui chekpach respuestanacsa.
Uñstirinaca: Parliri, wawa aru
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn swe_Latn ayr_Latn glg_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn